gu en gu gu gu gu gu nds en gu gu gu gu gu gu gu gu gu gu en en gu gu gu gu gu gu gu en en gu gu en en en fa en en en gu gu gu gu gu gu gu gu gu gu en es en en
કેશલેસ ઈકોનોમી ભારતમાં શક્ય છે? - Garavun Gujarat
કોંગ્રેસનું જુઠ્ઠાણું ભાગ -1 : ₹ 15 લાખ વિષેની અફવા
રાજીવ મલ્હોત્રા: ભારતની સભ્યતા અને સંસ્કૃતિની જાળવણીનાં બૌદ્ધિક યોદ્ધા
બ્રેકિંગ ઈન્ડિયા : વેસ્ટર્ન ઈન્ટર્નવેન્શન્સ ઈન દ્રાવિડીયન એન્ડ દલિત ફોલ્ટલાઈન્સ
બ્રેકિંગ ઈન્ડિયા – છ ઉશ્કેરણીઓ
ભારતીય પરીક્ષાઓ કા ઐતિહાસિક પ્રેમ : મોઘલો…
The Online Newspaper of Gujarat
કેશલેસ ઈકોનોમી ભારતમાં શક્ય છે?
30/01/201712/02/2017 Garavun Gujarat 0 Comment Economy, India
નોટબંધી અને એમાંય જૂની નોટો જમા કરાવવાની મૂદત પૂરી થતા સુધીમાં સરકાર દ્વારા રીતસર ઝુંબેશ ચલાવવામાં આવી હતી અને હજુ પણ ચાલી રહી છે કે બને તેટલા વધુ દેશવાસીઓ કેશલેસ ટ્રાન્ઝેક્શન અપનાવે. વિરોધી રાજકિય દળો અને તેમના મળતિયા જેવા ન્યુઝ પેપરો – ન્યુઝ ચૅનલોએ અને સરકાર વિરોધી અર્થશાસ્ત્રીઓએ આ બાબતમાં સરકારની ઝાટકણી કાઢવામાં કંઈ બાકી ન રાખ્યુ. અને આપણા દેશ માટે આ પ્રકારના આર્થિક વહેવારો કામ નહી લાગે તે સાબિત કરવા માટે પૂરતુ જોર લગાવી દીધુ.
પરંતુ, વાસ્તવિકતા એ છે કે કેશલેસ ઈકોનોમી એ આજની અને આવતીકાલની જરૂરિયાત છે; ગમે તેટલી દલિલો કરીશુ તો પણ તેના વગર આપણે ચાલવાનુ નથી. અને જો તેના પર ધ્યાન નહી આપીએ તો એક સમય એવો આવશે ઝિમ્બાબ્વેની માફક કે લારી ભરીને નોટો લઈને દૂધ લેવા નીકળવુ પડશે. ત્રણ દાયકાઓ પહેલા જ્યારે રાજીવ ગાંધી વડાપ્રધાન હતા ત્યારે અત્યારની સત્તાધારી પાર્ટી ભાજપાનુ કૉમ્પ્યુટર માટે પણ કંઈક આવુ જ વલણ હતુ. તે સમયે વિરોધપક્ષમાં રહેલ ભાજપા પ્રજાને એમ સમજાવવા પ્રયત્ન કરતી હતી કે દરેક વ્યવહારમાં કૉમ્પ્યુટરના આવવાથી વ્યવાસાયિકો, ધંધાદારીઓને મેનપાવરની જરૂર નહી રહે; અને દેશમાં મોટે પાયે બેકારી થશે. કૉમ્પ્યુટરની સાચી ઉપયોગિતા સમજ્યા વગર હઈશો-હઈશોમાં કેટલાય માંધાતાઓ પણ જોડાઈ ગયા હતા. આજે આપણે જાણીએ છીએ કે માત્ર કૉમ્પ્યુટર જ નહી પણ સ્માર્ટફોન પણ આપણા દેશ – આપણા સમાજ માટે અત્યંત જરૂરી છે. અને તેને પગલે નોકરીઓનુ ધોવાણ નહી પણ નવી નોકરીઓનુ નિર્માણ થઈ રહ્યુ છે. કંઈક આવુ જ કેશલેસ ઈકોનોમી માટે પણ આજની મુખ્ય વિરોધી રાજકિય પાર્ટી કૉંગ્રેસ દ્વારા થઈ રહ્યુ છે. આપણી પબ્લિકની દરિદ્રતા, બેંક ખાતા ન હોવા, અભણ-અજ્ઞાન હોવુ એવા બધા મુદ્દાની સાથે-સાથે બેંકિંગ વ્યવસ્થા દ્વારા ઉઘરાવાતા કેટલાક ચાર્જીસ અને ક્યાંક ક્યાંક બેંકો દ્વારા પૂરતી સગવડ-સુવિધા ના આપવાના બહાના પણ આને માટે આગળ ધરવામાં આવે છે.
આધુનિક વૈશ્વિક ઈકોનોમી અસ્તિત્વમાં આવી તે પહેલાથી જ દુનિયાનો સૌથી મોટો વેપાર એ પૈસાનો વેપાર છે અને બેન્કો એ વેપારમાં સૌથી આગળ પડતો ભાગ ભજવે છે. જેમ જેમ બેન્કો સુવિધાઓ વધારતી ગઈ તેમ તેમ જુદા-જુદા ચાર્જ પણ વધારતી ગઈ. હા, રાષ્ટ્રીયકૃત (અને તેને પગલે કેટલીક ખાનગી પણ) બેન્કોમાં હજુ પણ એ જ જુનુ રેઢીયાળ રગશિયા ગાડુ ચાલતુ આવ્યુ છે. પણ, તેને લીધે બેન્કીંગ વ્યવસ્થાને કંઈ સાવે સાવ વગોવાય નહી. [અને જો ઈતિહાસ જોઈએ તો કદાચ સૌથી સારી અને વિશ્વાસને જોરે ચાલનારી સૌથી પુરાણી બેન્કિંગ વ્યવસ્થા ભારતમાં જ વિકસી હતી. તેને મઠારીને અને નિયમબધ્ધ કરીને યુરોપિયનોએ દુનિયાભરમાં એને પ્રચલિત કરી].. આ તો થઈ એની વાત કે જેને લોકો અઢી ટકાનો ચાર્જ કહે છે તેને માટેની. કોઈપણ સેવા મફતમાં નથી આવતી. અને આપણા દેશની નૈતિકતા તળિયે ગયેલી હોવાથી ચાર્જ લઈને પણ પૂરતી સેવા ન મળતી હોય તો જે તે વ્યવસ્થા સામે એ બાબતે અવાજ ઉઠાવી શકાય પણ નવા આવનારા અને અનિવાર્ય (રિપિટ અનિવાર્ય) બદલાવ સામે અવાજ ઉઠાવવો યોગ્ય નથી.
બીજુ – એવા કેટલાય ઉપાયો છે કે જેને લીધે સાવેસાવ છેવાડાના ગરીબ વ્યક્તિને પણ કેશલેસ ઈકોનોમીમાં જોડાવા પ્રોત્સાહિત કરી શકાય અને તે પણ કોઈ જ મસમોટા ચાર્જિસ વગર. અત્યારે જે કંઈપણ દેશમાં ચાલી રહ્યુ છે તે દેશના તાણાવાણાને સમજ્યા વગર જ પરદેશી ઉપાયોની સીધેસીધી ઉઠાંતરી કરીને દેશને કેશલેસ બનાવવાનુ ચાલી રહ્યુ છે. એવા સાહસિકો પણ આવશે જ જે દેશના “સ્વભાવ”ને અનુરૂપ; દરેક વ્યક્તિ – ગરીબ/તવંગર, ભણેલ/અભણ, ખાતાધારક/બિન-ખાતાધારક, ફોનધારક/ફોન વગરના બધાને માટે કેશલેસ ઑપ્શન આપી શકે. અને એને માટે બહુ રાહ નહી જોવી પડે. એવા ઉપાયો કેટલાય વિકસીત, અર્ધ-વિકસીત અને અવિકસીત દેશોમાં ત્યાંની પરિસ્થિતિને અનુરૂપ ચલણમાં છે જ. એવુ ભારતમાં પણ બનશે.
કેશલેસ ઈકોનોમી એક પોઝીટીવ બદલાવ છે; એ આવકાર્ય પણ છે. આપણા બદનસીબે બેન્કીંગ વ્યવસાયીઓ એને અત્યાર સુધી અસરકારક રીતે લાગુ ન કરી શક્યા એનો મતલબ એમ નથી કે એ વિકલ્પ આ દેશમાટે કામ ન લાગી શકે. કોઈપણ ઈકોનોમીને જોર ત્યારે જ મળે જો પૈસાનો વેપાર નિતિમત્તાથી અને અસરકારક રીતે ધમધોકાર ચાલતો હોય. (બેન્કો જે કરી રહી છે તે પૈસાનો વેપાર છે; અને અમેરિકન, જાપાનિઝ, ફ્રેન્ચ કે બ્રિટીશ ઈકોનોમી એટલા માટે આગળ છે કે તેમણે સૌથી વધારે ધ્યાન આ પૈસાના વેપાર પર આપેલુ છે.) પણ જો બેન્કિંગ વ્યવસ્થામાંથી એના માલ(પૈસા-નાણા)ની જ બાદબાકી થઈ જતી હોય તો ઈકોનોમી ખોડંગાઈ જાય. અને કેશ ટ્રાન્ઝેક્શન વાળી ઈકોનોમીની આ સૌથી મોટી ખામી છે. જો આપણે વધુને વધુ બેન્કિંગ સિસ્ટમ અપનાવતા થઈશુ અને એ સિસ્ટમને અત્યારે છે તેના કરતા વધારે જવાબદાર અને જડબેસલાક બનાવી શકીશુ તો દેશના વિકાસને કોઈ રોકી નહી શકે.
એ કમનસીબી છે કે બેન્કોએ જે વાત સમજીને ઘણા સમય પહેલા અમલમાં મુકવાની હતી તે બદલાવ સરકાર દ્વારા લાવવામાં આવી રહ્યો છે. અને સરકારે તો આવી જ રીતે કામ કરવુ પડે. એનુ કામ જ નિયમો બનાવવાનુ અને જેટલા બને એટલા બહોળા પ્રમાણમાં એને અમલમાં લાવવાનુ છે. આ વ્યવસ્થાનો સાચો ઉપાય તો વ્યવસાયીઓએ જ શોધવાનો છે. દેશની સેવા અને સાથે સાથે ભારત જેવુ દુનિયાનુ સૌથી મોટુ માર્કેટ. તકો ઘણી બધી છે.
← સામાજિક તાણાવાણા વિખેરાઈ જાય તે પહેલાં…
વીરગતિ પામેલા જવાનોના પરિવારની મદદ માટે અક્ષય કુમારે શોધ્યો કયો જોરદાર ઉપાય? →
Leave a Reply Cancel reply
Your email address will not be published.
101 ગુજરાતી કહેવતો.. તમને આમાંથી કેટલી કહેવતો યાદ છે? (5,340)
ગુજરાતી ભાષામાં કહેવતો, શબ્દો, રુઢિપ્રયોગોનો ભંડાર છે. નીચે આપેલી કેટલીક કહેવતો તમે જીવનમાં ઘણી વાર સાંભળી હશે, જુઓ તમને આમાંથી કેટલી
“ છાપા ની સેકસ કોલમો – પાણિયારી છે સાવ અજાણી…એ જ કુવો એ જ પાણી….” (2,410)
અરે ગર્ભ નિરોધક ગોળીઓ થી આગામી પેઢી માં એટલી હદે નપુંસકતા આવી જશે કે વાત ના પૂછો...ને આવી એકદમ વાહીઆત
મોદી વિરોધમાં ભાન ભુલ્યુ ‘ગુજરાત સમાચાર’ : અફવા ફેલાવ્યા પછી ‘ખેદ’ વ્યક્ત કરવો પડયો (1,939)
આ અફવા ફેલાવ્યા બાદ અફવા ફેલાવા વપરાયેલા ફોન્ટ થી ચોથા ભાગના ફોન્ટમાં ખેદ વ્યક્ત કરવામાં આવેલો કે ,' ગુજરાત સમાચાર
ભારતીય પરીક્ષાઓ કા ઐતિહાસિક પ્રેમ : મોઘલો… (1,406)
ગૌરાંગ દરજી અબ કછુ ઓર શોધ લો....  ભારતના દરેક ખૂણા માં તમામ પરીક્ષાઓ માં ઈતિહાસ હોય ત્યાં મોઘલ હોય ને
કોંગ્રેસનું જુઠ્ઠાણું ભાગ -1 : ₹ 15 લાખ વિષેની અફવા (1,301)
સત્તામાં આવવા વિરોધી પાર્ટીઓ જાત જાતના જુઠ્ઠાણાં ફેલાવતી હોય છે. ₹ 15 લાખ વિષે કોંગ્રેસી નેતા અજય માકનએ નિવેદન પણ આપેલું
Like Us on Facebook
Copyright © 2019 Garavun Gujarat. All rights reserved.
Theme: ColorMag by ThemeGrill. Powered by WordPress.